Downloaded from YTS.MX
‫- הסרט שלפניכם מבוסס על אירועים אמיתיים -‬
Official YIFY movies site: YTS.MX
‫- בחייו של אלברט איינשטיין -‬
‫- כל המילים נאמרו או נכתבו‬ ‫על ידו במהלך חייו -‬
‫- פרינסטון, ניו ג'רזי, 1955 -‬
‫פצצת האטום הראשונה‬ ‫בישרה את תחילתו של עידן חדש ומדאיג.‬
‫במכה אחת, העיר היפנית הירושימה‬
‫וכ-70,000 גברים, נשים וילדים הושמדו.‬
‫בשנים שחלפו מאז,‬ ‫אותו אירוע חשוב זכה לביקורת גוברת.‬
‫האם הפצצה הייתה מחיר ראוי למען שלו...‬
‫הפיזיקאים שלקחו חלק ביצירת כלי הנשק‬
‫האימתני והמסוכן ביותר בכל הזמנים,‬
‫חווים תחושת אחריות מתמדת,‬
‫שלא לומר אשמה.‬
‫ד"ר אלברט איינשטיין,‬ ‫מהמדענים הגדולים בעולם.‬
‫מדען ענק שלעיתים יצר מחלוקות פוליטיות,‬
‫וכן משוואות מבריקות.‬
‫תרומתו הגדולה של איינשטיין,‬ ‫המכונה אבי העידן האטומי, לידע האנושי‬
‫הייתה תורת היחסות שלו.‬
‫העולם קיבל לראשונה את המפתח לסודות האטום,‬
‫כאשר אלברט איינשטיין הגאון‬ ‫הגדיר את הקשר בין כל החומר והאנרגייה.‬
‫אי שווה אם-סי בריבוע.‬
‫אילו ידעתי‬
‫שהגרמנים לא יצליחו לייצר פצצת אטום,‬
‫לא הייתי לוקח חלק בפתיחת אותה תיבת פנדורה.‬
‫- איינשטיין והפצצה -‬
‫זיג הייל!‬
‫- שתיים עשרה שנה לפני הטלת פצצת האטום -‬
‫- על הירושימה -‬
‫- הנאצים של היטלר תופסים את השלטון -‬
‫- והיהודים נרדפים -‬
‫- כשחייו בסכנה -‬
‫- איינשטיין נאלץ לברוח מגרמניה -‬
‫- נורפולק, אנגליה -‬
‫סדר! בקשה בהתאם לכלל עשר הדקות,‬
‫הצעת חוק למען קידום אפשרויות לאזרוח יהודים‬
‫המתגוררים מחוץ לגבולות האימפריה הבריטית.‬
‫קומנדר לוקר-למפסון.‬
‫תודה, אדוני היו"ר.‬
‫אני אינני יהודי...‬
‫- בית הנבחרים‬ ‫26 ביולי, 1933 -‬
‫אבל אני מקווה שאינני נדרש להיות יהודי‬
‫כדי שאשנא עריצות בכל מקום בעולם.‬
‫- מנדלסון -‬
‫גרמניה בחרה לדכא את הטובים שבאנשי תרבותה.‬
‫היא אפילו פנתה נגד האזרח המהולל ביותר שלה.‬
‫איינשטיין.‬
‫אנשי הגזל והעושק של אירופה בזזו את ביתו.‬
‫הם אפילו לקחו את הכינור שלו.‬
‫כיום, איינשטיין חסר בית.‬
‫הוא נאלץ לכתוב את שמו בספר מבקרים באנגליה.‬
‫וכשנדרש לכתוב את כתובת מגוריו, הוא כתב...‬
‫"חסר כתובת."‬
‫בבקשה, פרופסור.‬
‫ברוך הבא לראוטון הית'.‬
‫נכון שזה נראה נפלא?‬
‫אני אעזור לך להתמקם.‬
‫- אחוזה פרטית בבעלות קומנדר לוקר-למפסון -‬
‫אלה אמנם תנאים בסיסיים לאדם חשוב כמוך,‬
‫אבל בנסיבות הנוכחיות...‬
‫אני מאמין שחיים פשוטים וצנועים‬
‫הם הטובים ביותר לגוף ולנפש.‬
‫מסכים לחלוטין.‬
‫הדברים האהובים עליי הם אוהל על אדמת בור,‬
‫מעדנים פשוטים, כוס בירה,‬
‫וחברתם הנעימה של... חברים.‬
‫בשבילך.‬
‫כדי להחליף את זה שהנאצים גנבו ממך.‬
‫אניח לך להתמקם בשלווה.‬
‫מצב העניינים הנוכחי בגרמניה‬
‫הוא מצב של מתיחות נפשית בקנה מידה המוני.‬
‫היטלר אסף בטלנים מהרחובות ומהמסבאות‬
‫והקיף את עצמו בהם.‬
‫זהו פרי הבאושים הכי גרוע של חיי העדר,‬
‫המערכת הצבאית, שאותה אני מתעב.‬
‫הפשיזם הגרמני היה אלים במיוחד‬
‫בהתקפותיו על אחיי היהודים.‬
‫- זהירות‬ ‫יהודים -‬
‫- אני החזירה הגדולה בעיר -‬
‫- יהודים נמלטים מגרמניה -‬
‫חברינו בגרמניה לא צריכים‬ ‫לעשות דבר כדי להגן עליי.‬
‫למעשה, פעולה כזו תסכן אותם לשווא.‬
‫- "אני גולֶה", אומר איינשטיין -‬
‫בשלב זה, אינני יכול לקבוע‬ ‫אם אנגליה תהיה ביתי.‬
‫מה שלומו?‬
‫כפי שאפשר לדמיין.‬
‫הבחור המסכן איבד את הכול,‬ ‫את הבית שלו, את הכסף שלו.‬
‫ועכשיו שמעתי שהנאצים‬ ‫הציבו פרס של 20,000 מרק על ראשו.‬
‫לא היה לי מושג שהראש שלי יקר כל כך.‬
‫אני מבטיח לך, פרופסור,‬
‫אתה מוגן כאן לחלוטין‬ ‫מהזרוע הארוכה של הפשיזם.‬
‫הרשה לי להציג את ברברה גודול.‬
‫שלום, פרופסור.‬
‫ומרג'רי האוורד.‬
‫שלום, פרופסור.‬
‫נעים מאוד.‬
‫העלמות האלה הן שומרות הראש שלך.‬
‫אם מישהו לא מורשה יתקרב,‬ ‫תאמין לי, פרופסור...‬
‫אין ספק שהם יחטפו קליע או שניים.‬
‫מצטער, פרופסור,‬ ‫אני יודע שאינך חובב כלי נשק,‬
‫אבל עלינו להיות זהירים במיוחד.‬
‫אני מקווה שאתה מבין.‬
‫נפלא.‬
‫תפקחו עיניים היטב. אני סומך על שתיכן.‬
‫הרכוש היקר בעולם הזה‬
‫הוא העם,‬
‫ואנחנו רוצים להוביל‬
‫ולהילחם למען העם הזה.‬
‫ולעולם לא להיחלש,‬ ‫לעולם לא להתעייף, לעולם לא להתייאש.‬
‫כל עוד יש לי אפשרות בחירה,‬
‫אחיה רק במדינה שבה שוררים חירות אזרחית,‬
‫סובלנות ושוויון כל האזרחים בפני החוק.‬
‫התנאים האלה אינם קיימים בגרמניה כרגע.‬
‫היא בית גידול של מחלות‬
‫שבקרוב יהווה סכנה חמורה לשאר העולם.‬
‫יש לנו מטרה אחת,‬
‫ואנחנו נפעל להגשמתה בקנאות וללא רחמים.‬
‫זיג הייל!‬
‫בתור פציפיסט,‬ ‫להישאר בגרמניה היה בלתי אפשרי עבורי.‬
‫אינני רק פציפיסט, אלא פציפיסט לוחם.‬
‫אני מוכן להילחם למען השלום.‬
‫ידידי הטוב הזמין אותי הנה.‬
‫אוכל לחיות כאן בשקט‬ ‫ולעבוד על הבעיות המתמטיות שלי.‬
‫כל שאני רוצה זה שלום ושלווה,‬
‫והאם יכולתי למצוא מקום מפלט שלו יותר‬
‫מאשר כאן באנגליה?‬
‫אף אחד לא ידע איפה אני.‬
‫נכון מאוד.‬
‫שנצלם כמה תמונות?‬
‫- מקום המפלט הסודי של איינשטיין‬ ‫בחוף המזרחי -‬
‫- "כל שאני רוצה זה שלום" -‬
‫- איינשטיין בבית באנגליה‬ ‫המדען מלגלג על איומי הנאצים -‬
‫עיתון ה"אובזרוור", 17 בספטמבר, 1933.‬
‫אנגליה איננה מקום טוב במיוחד להסתתר בו.‬
‫ד"ר איינשטיין, שבא הנה‬ ‫כדי להימלט מרדיפת הנאצים,‬
‫מוצא את בקתת העץ שלו מצולמת בעיתונים‬
‫בצירוף פרטים המסגירים את מיקומה,‬
‫ובמקביל, מועצת העיר קרומר‬ ‫שוקלת לערוך קבלת פנים רשמית.‬
‫אני מניח שגרמניה מעדיפה להעלים עין.‬
‫מתי התחלת לחשוב‬ ‫על זמן ומרחב ועל כל הדברים האלה, פרופסור?‬
‫כשהייתי בן ארבע או חמש,‬
‫אבא שלי הראה לי מצפן.‬
‫החוויה הזאת הותירה בי חותם עמוק ומתמשך.‬
‫כאשר המחט התנהגה בנחישות כה רבה,‬
‫חשבתי שוודאי יש דבר נסתר מאחורי זה.‬
‫כשהייתי בת ארבע או חמש,‬
‫לא יכולתי לקשור את השרוכים שלי.‬
‫הדבר היפה ביותר שאנחנו יכולים לחוות‬
‫הוא המסתורי.‬
‫אני עדיין זוכר‬ ‫את הניסויים הילדותיים הראשונים שלי‬
‫שהייתה להם השפעה ישירה על תורת היחסות.‬
‫מה אם מישהו ירוץ אחרי קרן אור?‬
‫אם הוא ירוץ מהר מספיק,‬
‫האם הוא לא ינוע בכלל?‬
‫מובן שדבר כזה הוא בלתי אפשרי.‬
‫המורים שלך בטח אהבו אותך.‬
‫"לא יצא ממך כלום, איינשטיין.‬
‫"אתה ילד חכם מאוד, אבל יש בך פגם אחד גדול.‬
‫"אתה אף פעם לא מוכן להקשיב לאחרים.‬
‫"עצם הנוכחות שלך‬ ‫פוגעת בכבוד של הכיתה כלפיי."‬
‫למורים היו תכונות שמזכירות רס"ר משמעת.‬
‫חוסר האמון שלי בכל סוג של סמכות הלך וגדל.‬
‫גישה שנותרה בי עוד מאז.‬
‫רק אנשים חופשיים‬
‫יכולים להגות המצאות ויצירות אינטלקטואליות‬
‫שמעניקות משמעות לחיים.‬
‫עולם ענק המתין לנו אי שם,‬
‫וניצב לפנינו כמו חידה גדולה ונצחית.‬
‫השתכנעתי שאפשר להבין את הטבע‬
‫כמבנה מתמטי פשוט למדי.‬
‫סערה פרצה במוחי.‬
‫תורת היחסות המופלאה של איינשטיין.‬
‫שני מגדלים מאותתים בו-זמנית‬
‫לטייס בכדור פורח ולאדם על הקרקע.‬
‫המשקיף על הקרקע‬ ‫אומר שהאותות התקבלו משני המגדלים‬
‫בו-זמנית.‬
‫קרני האור משני המגדלים הן באורך זהה.‬
‫אבל כיוון שטייס הכדור הפורח בתנועה,‬ ‫לאחד האותות יידרש יותר זמן להגיע אליו,‬
‫והוא מתעקש שמגדל אחד שלח אות לפני האחר.‬
‫הפתרון שלי היה קשור למושג הזמן.‬
‫שני צופים שנעים במהירויות שונות‬ ‫חווים זמן בקצבים שונים.‬
‫בלתי אפשרי להגדיר את הזמן באופן מוחלט.‬
‫הזמן הוא יחסי. הוא נמתח ומתכווץ.‬
‫ובשפת כדור הארץ שלנו, שעה שלנו‬
‫עשויה להיות מאה בכוכב אחר,‬
‫ולהפך.‬
‫אין תקתוק שעון שנשמע בכל מקום בעולם.‬
‫העבר, ההווה והעתיד הם אשליה בלבד.‬
‫אבל השלכה נוספת עלתה בדעתי.‬
‫לפי תורת היחסות,‬
‫אין הבדל מהותי בין מסה לאנרגייה.‬
‫אנרגייה שווה למסה‬
‫כפול מהירות האור בריבוע.‬
‫כלומר, כמות קטנה מאוד של מסה‬
‫יכולה להפוך לכמות גדולה מאוד של אנרגייה.‬
‫- אי שווה אם סי בריבוע -‬
‫למזלי, עליתי על כמה רעיונות נחמדים‬
‫אחרי שנים של עבודה קדחתנית.‬
‫מר איינשטיין.‬
‫- איינשטיין מוכיח את קיומם של אטומים -‬
‫איינשטיין!‬
‫- איינשטיין מגלה ממה עשוי האור! -‬
‫- איינשטיין מוכיח שהכוכבים‬ ‫מכופפים את האור -‬
‫פרופסור איינשטיין. פרופסור.‬
‫פרופסור.‬
‫פרופסור איינשטיין.‬
‫מעיתון "הטיימס הלונדוני".‬
‫אתה חוללת מהפכה במדע‬ ‫שביטלה את הרעיונות של ניוטון.‬
‫ניו יורק טיימס.‬ ‫הכותרת שלנו היום, "אורות עקומים בשמיים!‬
‫"אנשי המדע נרגשים!‬
‫"התאוריה של איינשטיין מנצחת!"‬ ‫איך אתה מרגיש?‬
‫היכולות שלי מוערכות יתר על המידה.‬
‫פרופסור, האם תוכל להסביר את התאוריה שלך‬
‫לגבר או אולי לאישה הממוצעים?‬
‫שעה של ישיבה עם בחורה יפה‬ ‫על ספסל בפארק עוברת כמו דקה,‬
‫אבל דקה של ישיבה על תנור חם נראית כמו שעה.‬
‫זו תורת היחסות.‬
‫מצחיק מאוד. מצחיק מאוד בהחלט.‬
‫כמו האיש מהאגדה שהפך את הכול לזהב,‬
‫כאשר מדובר בי,‬
‫הכול הופך לרעש בעיתונים.‬
‫- התאוריה של איינשטיין מנצחת -‬
‫- מדען מגדיר את התגלית‬ ‫כגדולה ביותר בתולדות האנושות -‬
‫כדי להעניש אותי על הבוז שאני רוחש לסמכות,‬
‫הגורל הפך אותי לסמכות בעצמי.‬
‫התברר שהאינרציה של מערכת‬
‫תלויה בהכרח בתכולת האנרגייה שלה,‬
‫ההבנה הובילה ישירות לרעיון‬ ‫שמסה אינרטית היא פשוט אנרגייה סמויה.‬
‫מסה ואנרגייה הן ביטויים שונים‬ ‫של אותו הדבר.‬
‫אז כמות קטנה של מסה‬
‫יכולה להפוך לכמות גדולה מאוד של אנרגייה.‬
‫סליחה, פרופסור, אתה בעצם אומר שאפשרי‬
‫לשחרר את האנרגייה הזאת איכשהו?‬
‫בהתחשב במצבו הנוכחי של המדע,‬ ‫נראה כמעט בלתי אפשרי‬
‫שנצליח אי פעם להשיג דבר כזה.‬
‫זה יהיה כמו לירות בציפורים בחושך‬
‫בארץ שבה יש מעט מאוד ציפורים.‬
‫בכל זאת, שחרור כמות כה גדולה של אנרגייה‬ ‫נשמע מדאיג למדי.‬
‫הדאגה לבני האדם ולגורלם‬ ‫תמיד חייבת להיות המטרה העיקרית,‬
‫כדי שיצירות מוחנו‬
‫יהיו ברכה ולא קללה לאנושות.‬
‫עצרו, גבירותיי!‬
‫אני מצפה למישהו. חבר, לא אויב.‬
‫אני חושב שתהנה מאוד‬ ‫לפגוש את האדון הזה, פרופסור.‬
‫בילית עוד זמן בשיחות עם הפרופסור?‬
‫בעיקר הקשבתי.‬
‫הוא הסביר לנו את הדקויות‬ ‫של תורת היחסות שלו.‬
‫ו...?‬
‫אני די בטוחה שהוא מבין אותה.‬
‫אפשטיין.‬
‫לא. איינשטיין.‬
‫פרופסור, זה ג'ייקוב אפשטיין. הפסל.‬
‫פרופסור, אני מתעניין מאוד בראש שלך.‬
‫אני מבין שאתה‬ ‫לא אהוד במיוחד בגרמניה, פרופסור.‬
‫קראתי לאחרונה שמאה פרופסורים נאצים‬ ‫קבעו שהתיאוריות שלך אינן נכונות.‬
‫אילו טעיתי, פרופסור אחד היה מספיק.‬
‫חשבתי שאני פיזיקאי.‬
‫לא טרחתי להיות לא-ארי‬
‫עד שהיטלר גרם לי להיות מודע לכך.‬
‫- שנתיים אחרי התבוסה‬ ‫במלחמת העולם הראשונה -‬
‫- גרמניה סוערת -‬
‫- אדולף היטלר נואם‬ ‫בפני מפלגת הפועלים הגרמנית -‬
‫- ומציג את תוכנית 25 הנקודות שלו -‬
‫רק בעלי דם גרמני, ללא קשר לאמונתם,‬
‫רשאים להיות חברים באומה.‬
‫יש למנוע כל הגירה שאיננה גרמנית.‬
‫יהודים אינם רשאים להיות חברים באומה.‬
‫מנהיגי המפלגה מתחייבים לפעול ללא רחמים‬
‫ובמידת הצורך אף להקריב את חייהם‬ ‫כדי להוציא לפועל את התוכנית.‬
‫- כעבור שישה חודשים‬ ‫24 באוגוסט, 1920 -‬
‫- ישיבת הפתיחה של האגודה‬ ‫למען שימור טוהר המדע -‬
‫כיום כל עגלון וכל מלצר מתלבטים‬
‫אם תורת היחסות נכונה.‬
‫הנה יישום נוסף של עיקרון היחסות‬
‫למען הנאת הקורא.‬
‫היום אתה מתואר בגרמניה כ"מלומד גרמני",‬
‫ובאנגליה כ"יהודי שוויצרי".‬
‫אם נגזר עליי להיות מוצג כדמות מתועבת,‬
‫אז אהיה "יהודי שוויצרי" בעיני הגרמנים,‬
‫ו"מלומד גרמני" בעיני האנגלים.‬
‫"האירוע הזה אורגן‬
‫"על ידי 'אגודת המדענים הגרמנים‬ ‫למען שימור טוהר המדע'."‬
‫אמונתם נקבעת בהתאם‬ ‫למפלגה הפוליטית שאליה הם שייכים.‬
‫"הנואם הראשון, פאול ויילנד."‬
‫הנושא שלנו הערב,‬
‫הגנה על העם הגרמני מפני הטעיה‬
‫מצד מדענים מהוללים,‬
‫שזרעו אי סדר בעולמם של שוחרי המדע‬
‫עם דעות בלתי מגובשות.‬
‫נראה שהוא בכלל לא מומחה.‬
‫רופא? מהנדס? פוליטיקאי?‬
‫אנו מציגים הערות‬ ‫לגבי תורת היחסות של איינשטיין‬
‫ולגבי אופן הצגתה.‬
‫קיימים מקרים נדירים במדע‬
‫שבהם השערה מדעית‬
‫זכתה לקידום מוגזם כל כך‬ ‫כמו עיקרון היחסות הכללית,‬
‫אשר במבט קרוב יותר,‬
‫מתגלה כנעדרת הוכחות באופן חמור.‬
‫איינשטיין נוקט בגישה עסקית‬ ‫למען קידום התאוריה שלו וקידום שמו.‬
‫בקיצור,‬
‫תורת היחסות של איינשטיין‬ ‫היא לא פחות מדאדאיזם מדעי.‬
‫היא תוצר של תקופה‬ ‫מבולבלת מבחינה אינטלקטואלית,‬
‫ואף מהווה גנבה ספרותית.‬
‫זו למעשה תרמית‬
‫שזכתה לקידום על ידי חבורת תומכיו באקדמיה.‬
‫כל זה הוא תוצאה של הריקבון האינטלקטואלי‬
‫והמוסרי בחברה הגרמנית,‬
‫שמנוצל לרעה ומקודם‬
‫על ידי גורמים מסוימים בעיתונות.‬
‫- איינשטיין השיב במאמר עיתונאי‬ ‫כמה ימים לאחר מכן -‬
‫תשובתי לחברת "ההתנגדות לתורת היחסות בע"מ".‬
‫יש לי סיבה להאמין‬
‫שמניעים אחרים מלבד החתירה לאמת‬
‫עומדים מאחורי היוזמה הזאת.‬
‫אילו הייתי לאומן גרמני,‬
‫כזה שנושא צלב קרס או לא,‬
‫במקום יהודי בעל נטייה ליברלית בין-לאומית...‬
‫אינני אזרח גרמני‬
‫ואינני יהודי דתי.‬
‫אבל אני יהודי,‬
‫ואני שמח להשתייך לעם היהודי.‬
‫פרופסור,‬
‫האם תוכל לכבות את המקטרת?‬
‫אני מעדיף לראות בני אדם‬
‫בערפל ובאפלולית מאשר באור.‬
‫פשוט אני בקושי רואה אותך מבעד לעשן.‬
‫רבותיי,‬
‫שנמשיך?‬
‫מישהו בא לראות אותך, פרופסור.‬
‫וולטר אדמס.‬
‫לדעתי, כדאי שתקשיב למה שיש לו לומר.‬
‫פרופסור, אני כאן בתפקידי כמזכיר‬
‫מועצת הסיוע האקדמי.‬
‫ייסדנו אותה השנה מתוך כוונה נחרצת‬
‫להעניק עזרה לאנשי אקדמיה עקורים‬ ‫שנאלצים לברוח מגרמניה‬
‫לאור ה... נסיבות המחרידות הנוכחיות‬
‫עבור היהודים שם.‬
‫קודמתי למפלצת מרושעת בגרמניה,‬
‫וכל הכסף שלי נלקח ממני.‬
‫כן, אני מצטער מאוד.‬
‫פרופסור, אנחנו מארגנים‬ ‫אירוע תמיכה בפליטים מהאקדמיה,‬
‫ותהינו אם תסכים לנאום?‬
‫מר אדמס,‬
‫אם אופיע בציבור‬
‫כמי שיוצא נגד ממשלת גרמניה,‬
‫יהיו לכך השלכות מסוכנות על יהודי גרמניה.‬
‫כן, ייתכן.‬
‫אבל הנסיבות כבר מסוכנות עבורם‬
‫גם ללא התערבותך.‬
‫פרופסור, אתה הפיזיקאי‬ ‫המפורסם ביותר בימינו.‬
‫קולך יהדהד ברחבי העולם‬ ‫ויסייע בחשיפת היקף‬
‫ניסיונות טיהור האקדמיה מיהודים בגרמניה.‬
‫אני מתחייב שזה יהיה מפגש צנוע בלבד‬
‫שבו ינאמו מספר קטן של אנשים ידועים.‬
‫תוכל לפחות לשקול זאת?‬
‫מעטים מבין הגרמנים‬ ‫היו מודעים לאיום שנשקף מהיטלר ומהנאצים.‬
‫ניסיון ההפיכה הכושל לא שינה את תדמיתם‬
‫ככוח צבאי כושל‬ ‫שחבריו נחותים מבחינה פוליטית.‬
‫עם זאת, בעידן שלאחר מלחמת העולם הראשונה,‬
‫היטלר ניצל את התסכול של חיילים רבים‬
‫כדי להגדיל את שורות המפלגה‬ ‫ולהוביל את עצמו בדרך לתפיסת השלטון.‬
‫ישנו סבל אנושי בגרמניה.‬
‫גל הלאומנות הנוכחי הוא מחלה קשה.‬
‫נדרשת פרובוקציה קלה בלבד,‬
‫או לעיתים שום פרובוקציה בכלל,‬
‫כדי שהוא יהפוך לשוביניזם.‬
‫- מתנקשים -‬
‫- נורו שש יריות -‬
‫- השר נרצח במכונית -‬
‫- ולטר רתנאו, מדינאי יהודי בולט -‬
‫- ושר החוץ הגרמני -‬
‫- נרצחו על ידי לאומנים -‬
‫הכרתי טובה לרתנאו‬
‫על התקווה ועל הנחמה שהוא נתן לי‬ ‫במהלך המצב העגום הנוכחי באירופה.‬
‫הוא היה הקורבן הראשון של התעמולה הנאצית.‬
‫פרופסור, רק כמה שאלות.‬
‫פרופסור, יש שמועות שלא תחזור לגרמניה.‬
‫לאור היחס מצד‬ ‫אנשי השכלה גרמנים רבים כלפי יהודים,‬
‫הומלץ לי להימנע‬ ‫מכל סוג של הופעה בציבור בגרמניה.‬
‫שכן אני לכאורה נמנה עם קבוצת האנשים‬
‫שנרדפת על ידי מתנקשים לאומנים.‬
‫אבל אתה מכחיש שאתה בורח מגרמניה?‬
‫אני נוסע ליפן כדי לחוות‬ ‫12 שבועות של שלווה בים הפתוח.‬
‫אני שמח להיעלם לשישה חודשים.‬
‫המסע נפלא,‬
‫על אף שיפן מתישה למדי.‬
‫- איינשטיין מרצה על התאוריה -‬
‫כבר נתתי 13 הרצאות כאן,‬
‫והצטלמתי 10,000 פעם.‬
‫אף אדם חי לא ראוי לקבלת פנים כזו.‬
‫טיול מרתק לאורך החוף.‬
‫סיור לפסגת ההר במהלך אחר הצהריים.‬
‫- מחוז הירושימה‬ ‫אולם תצוגת מוצרים -‬
‫בברלין וברחבי גרמניה, אנשים סובלים מרעב,‬
‫היעדר הצרכים החיוניים של החיים.‬
‫אבטלה ואינפלציה גואה‬
‫מביאות את המדינה לסף חורבן.‬
‫לכסף כמעט אין משמעות.‬
‫שלוש מאות מיליארד מרק‬ ‫תמורת חצי קילו תפוחים,‬
‫וערך המרק ממשיך לצנוח‬
‫יותר ויותר.‬
‫מעמד הביניים נמחק.‬
‫הרייכסבנק עובד שעות נוספות‬ ‫בהדפסת יותר ויותר שטרות‬
‫שאפשר לקנות איתם פחות ופחות.‬
‫שורות הנאצים מתחילות לגדול‬
‫עם גברים צעירים חסרי מטרה ומובטלים‬ ‫שניזונים מהבטחות של כוח וזהב.‬
‫חסידי המפלגה הנאצית בברלין‬ ‫בילו אתמול בנירנברג‬
‫והיוו חלק מגוף‬ ‫בן 12,000 איש, רובם מבוואריה,‬
‫שצעדו בפני היטלר המפורסם.‬
‫פרופסור איינשטיין שב לניו יורק‬ ‫מסיוריו בעולם‬
‫וניצב בפני המוני כתבים.‬
‫גדול המדענים מגרמניה‬
‫בעיר הגדולה ביותר בעולם.‬
‫כבוד הוא לי.‬
‫הכתבים שאלו שאלות מטופשות להפליא,‬
‫עליהן השבתי בבדיחות תפלות.‬
‫מה דעתך על חוק היובש, פרופסור?‬
‫אני לא שותה, אז לא אכפת לי.‬
‫יום הבחירות בגרמניה,‬
‫העולם מוכה בתדהמה‬ ‫לנוכח אחוזי התמיכה בהיטלר בבחירות.‬
‫שישה מיליון מבני ארצו תומכים כעת בנאצים,‬
‫ובכך הם הופכים‬ ‫למפלגה השנייה בגודלה ברייכסטאג.‬
‫האם דבר לא יעצור את התקדמותו‬ ‫של זה שמכנה את עצמו "הפיהרר"?‬
‫פרופ' איינשטיין נעשה לפתע רציני ואף תקיף‬
‫כאשר נשאל על הצלחת המפלגה הנאצית‬ ‫בבחירות האחרונות.‬
‫"אין בי חיבה כלפי מר היטלר", הוא אמר.‬
‫"היטלר חי על קיבתה הריקה של גרמניה.‬
‫"ברגע שמצבה של כלכלת גרמניה ישתפר,‬
‫"הוא יחדל מלהיות חשוב."‬
‫מלבד ההצהרה הזו,‬ ‫ד"ר איינשטיין סירב לדבר על פוליטיקה.‬
‫המאבק בין האנשים והשנאה ביניהם‬
‫מטופחים על ידי‬ ‫גורמים אינטרסנטיים ספציפיים.‬
‫זו כנופיה בין-לאומית קטנה וחסרת שורשים‬
‫שמסיתה אנשים זה נגד זה.‬
‫הם היחידים שבאמת יכולים להיחשב‬ ‫כגורמים בין-לאומיים,‬
‫כיוון שהם מנהלים את העסקים שלהם בכל מקום.‬
‫איינשטיין!‬
‫מילים בלבד לא מובילות פציפיסטים לשום מקום.‬
‫עליהם ליזום פעולה.‬
‫יש צורך במעשים.‬
‫אפילו אם שני אחוזים בלבד מהמשרתים בצבא...‬
‫- הצטרפו למחאה יהודית נגד היטלריזם -‬
‫יביעו התנגדות למלחמה ויכריזו,‬
‫"אין בכוונתנו להילחם",‬
‫הממשלות יהיו חסרות אונים.‬
‫יותר ממיליון יהודים ברחבי ארה"ב‬
‫יתאחדו בהתכנסויות מחאה‬ ‫נגד רדיפת היהודים בגרמניה‬
‫על ידי ממשלת היטלר.‬
‫אנשי החולצות החומות צועדים בניצחון,‬
‫לאחר שאדולף היטלר תפס את השלטון בגרמניה.‬
‫המונים התאספו כשהגיעה ההודעה‬ ‫על כך שהיטלר קיבל את הפיקוד.‬
‫מה צפוי כעת‬
‫לחמישים מיליון הגרמנים‬ ‫שנשבעו אמונים לדגל של היטלר,‬
‫צלב הקרס המפורסם.‬
‫הערב, אני קורא לאנשינו‬
‫לחשוב בכל שעה,‬
‫בכל יום,‬
‫רק על גרמניה, על הרייך,‬
‫ועל האומה הגרמנית שלנו,‬
‫העם הגרמני שלנו.‬
‫זיג הייל!‬
‫בפסדינה, מר וגברת אלברט איינשטיין‬ ‫נפרדים מחבריהם.‬
‫במשך כעשור, הפרופסור העביר את זמנו‬
‫בנסיעות הלוך ושוב ממולדתו לשאר העולם.‬
‫אבל גרמניה שהוא חוזר אליה הפעם‬
‫שונה מאוד מזו שעזב.‬
‫כעת מר היטלר הוא השליט העליון בה.‬
‫גרמניה הפכה לארץ שטנית בלילה.‬
‫יש להשמיד את כל מה שלא מאמינים בו.‬
‫ובבעירה,‬
‫חירות, סובלנות ועדינות‬
‫נעלמו מפני האדמה.‬
‫אנשי ונשות גרמניה.‬
‫עידן השכלתנות היהודית המוגזמת‬
‫הגיע לקיצו.‬
‫המסע הטרנס-אטלנטי של משפחת איינשטיין הופרע‬
‫כאשר נודע כי בית הקיץ שלהם נבזז.‬
‫אורחים נכבדים רבים‬ ‫פקדו את בית הקיץ שלי בעבר.‬
‫הם תמיד היו רצויים.‬
‫לאף אחד לא הייתה סיבה לפרוץ.‬
‫אספסוף משולהב של המיליציה הנאצית‬ ‫הוא שביצע את המעשים הללו.‬
‫אני סבור שייתכן מאוד שהקרקס הפוליטי בבית‬
‫יימשך זמן מה,‬
‫ושאני לא אחזור.‬
‫מהי הגישה האמיתית של הדיקטטור הגרמני החדש?‬
‫האם היטלר מתכנן לשמר את גרמניה‬
‫תחת שלטונו הנציונל-סוציאליסטי,‬
‫או שמא הוא מתכנן לכונן צורת משטר מלוכני‬
‫כאשר הוא הכוח מאחורי השלטון?‬
‫יהיו אשר יהיו התוכניות של היטלר,‬
‫אין ספק שבסופו של דבר,‬
‫איש מלבדו לא יורשה למלא את התפקיד העיקרי.‬
‫הנה התמונה של הפרופסור.‬
‫"זכה לכבוד רב מהעיתונות היהודית‬
‫"ומהעם הגרמני התמים."‬
‫"הפגין את הכרת תודתו‬
‫"בהפצת תעמולה מרושעת נגד אדולף היטלר."‬
‫ומתחת לזה, כתוב...‬
‫כתוב...‬
‫"עדיין לא נתלה."‬
‫כשהייתי צעיר,‬
‫כל מה שרציתי בחיים היה לשבת בשקט בפינה,‬
‫ולבצע את עבודתי‬ ‫מבלי למשוך תשומת לב ציבורית.‬
‫ועכשיו תראו מה נהיה ממני.‬
‫אני ממש מצטערת, פרופסור.‬
‫אני לא יכול להבין‬ ‫את התגובה הפסיבית של כל העולם התרבותי‬
‫מול הברבריות המודרנית הזאת.‬
‫האם העולם לא מבין שהיטלר מכוון למלחמה?‬
‫נראה שלא.‬
‫זה בטח קשה בשבילך.‬
‫כלומר, כפציפיסט מסור.‬
‫כן, אבל מיותר לומר שאני אנטי-פשיסטי מוחלט.‬
‫כל האוכלוסייה הגרמנית‬ ‫מורעלת על ידי לאומנות‬
‫וחרחורי מלחמה.‬
‫אני מתעב את כל הצבאות.‬
‫וכל סוג של אלימות.‬
‫עם זאת, אני משוכנע בתוקף‬ ‫שבמצב הנוכחי של העולם,‬
‫ניתן להתנגד לכוח מאורגן‬ ‫רק באמצעות כוח מאורגן.‬
‫אין דרך אחרת.‬
‫העולם נמצא בסכנה גדולה יותר‬ ‫מאלה שמשלימים עם הרוע או מעודדים אותו‬
‫מאשר מאלה שמבצעים אותו.‬
‫אילו שתקתי, הייתי אשם בשותפות לפשע.‬
‫איינשטיין ידבר. נקודה.‬
‫תשכח מ"מפגש צנוע".‬
‫ברצונך לגייס כספים‬ ‫למען יהודי גרמניה, נכון?‬
‫נקודה.‬
‫אני אדאג למיקום. נקודה.‬
‫כבר הזמנתי אולם גדול יותר.‬
‫באמת?‬
‫הגדול מכולם.‬
‫לוקר-למפסון. נקודה.‬
‫לידי וולטר אדמס. משלוח דחוף.‬
‫שניים באוקטובר, 1933.‬
‫מאמר מערכת של "דיילי מייל", לונדון.‬
‫- התססה לא נבונה‬ ‫התערבות -‬
‫אספה המונית צפויה להתקיים ב"אלברט הול"‬
‫בקריאה לגיוס כספים למען הגולים מגרמניה.‬
‫למעשה, האירוע ייחשב‬
‫כהפגנה נגד משטר היטלר‬
‫ונגד המדיניות הנאצית.‬
‫אנחנו מזדהים באופן מלא עם יהודי גרמניה,‬
‫אבל גינוי הנאצים ב"אלברט הול"‬ ‫לא יבטיח שיפור ביחס כלפיהם.‬
‫אנחנו מפצירים בד"ר איינשטיין‬
‫להפסיק את ההסתה המיותרת‬
‫במדינה הזאת נגד המשטר הנאצי.‬
‫- אולם אלברט הול‬ ‫שלושה באוקטובר 1933 -‬
‫- מדע וציביליזציה -‬
‫- א. איינשטיין -‬
‫הדבר הראשון הוא הכרת הטובה שלי‬
‫כאדם...‬
‫כאירופאי טוב...‬
‫כיהודי.‬
‫שוחחתי הרגע עם מר אדמס.‬
‫כל הכרטיסים נמכרו.‬
‫עשרת אלפים איש.‬
‫הנאום שלך מוכן?‬
‫אני גאה בך.‬
‫המכונית מוכנה. תבוא כשתהיה מוכן.‬
‫- שלושה באוקטובר, 1933‬ ‫אולם אלברט הול, לונדון -‬
‫גבירותיי ורבותיי, פרופסור איינשטיין.‬
‫"אני שמח שהענקתם לי את ההזדמנות..."‬
‫"הזדמנות..."‬
‫"אני שמח שנתתם לי את ההזדמנות...‬
‫"להביע בפניכם כאן‬
‫"את הכרת הטובה העמוקה שלי כאדם,‬
‫"כאירופאי טוב,‬
‫"וכיהודי."‬
‫"אין זה תפקידי‬
‫"להעביר ביקורת על התנהלותה של מדינה‬
‫"שראתה בי אחד מאזרחיה במשך שנים רבות.‬
‫"ייתכן שיהיה חסר תועלת‬
‫"אפילו לנסות להעריך את מדיניותה בתקופה‬
‫"שבה הכרחי כל כך לפעול.‬
‫"השאלות הקריטיות היום הן‬
‫"איך נוכל להציל את האנושות‬
‫"ואת המורשת התרבותית שלה?‬
‫"איך נוכל להגן על אירופה‬
‫"מפני אסון נוסף?‬
‫"חוסר שביעות רצון מגביר שנאה,‬
‫"ושנאה מובילה למעשי אלימות,‬
‫"מהפכה,‬
‫"ואפילו מלחמה.‬
‫"כך אנו רואים כיצד מצוקה ורוע מחוללים‬
‫"מצוקה ורוע נוספים.‬
‫"אם ברצוננו להתנגד לכוחות המאיימים‬
‫"לדכא את החירות האקדמית ואת החירות האישית,‬
‫"עלינו להבין היטב‬ ‫שהחירות עצמה נמצאת בסכנה.‬
‫"עלינו להבין כמה אנו חבים לחירות‬
‫"שאבותינו השיגו בזכות מאבק מר."‬
‫"בלא חירות כזאת,‬
‫"לא היו בעולם לא שייקספיר,‬
‫"לא גתה,‬
‫"לא ניוטון,‬
‫"לא פאראדיי,‬
‫"לא פסטר,‬
‫"ולא ליסטר."‬
‫האם עלינו רק להתאבל‬
‫על העובדה שאנו חיים‬ ‫בתקופה של מתח, סכנה ומחסור?‬
‫אינני חושב כך.‬
‫רק כאשר אומות‬ ‫נתונות לסכנה ולתהפוכות חברתיות,‬
‫הן חשות דחיפות לנקוט צעדים מתקדמים.‬
‫לא נותר אלא לקוות‬ ‫שהמשבר הנוכחי יוביל לעולם טוב יותר.‬
‫לא נותר אלא לקוות‬
‫שהמשבר הנוכחי יוביל לעולם טוב יותר.‬
‫- בתום נאומו‬ ‫איינשטיין מפליג לארצות הברית -‬
‫- הוא לעולם לא יראה שוב את אירופה -‬
‫- ארה"ב מקבלת את איינשטיין!‬ ‫ממונה לראש המכון לפיזיקה -‬
‫- ב"סופר-אוניברסיטה חדשה",‬ ‫בהזמנת המדען אברהם פלקסנר -‬
‫המכון ימוקם בפרינסטון,‬
‫ובסתיו של 1933, ביה"ס למתמטיקה יתחיל לפעול‬
‫תחת ניהולו של פרופסור איינשטיין.‬
‫פרינסטון הייתה נחמדה בעיניי.‬
‫מקום קטן ומופלא.‬
‫אני סבור שהתמזל מזלנו‬
‫בכך שהתאפשר לנו‬ ‫להתחיל עם אדם כמו פרופסור איינשטיין‬
‫שהוא אחד המדענים המובילים בכל הזמנים.‬
‫בעיר האוניברסיטאית הקטנה הזו,‬
‫הקולות הכאוטיים שנובעים‬ ‫מהעימותים בין בני האדם חודרים בקושי.‬
‫אני כמעט מתבייש לחיות במקום כזה,‬
‫בזמן שכל השאר נאבקים וסובלים.‬
‫היטלר ממשיך להתחמש,‬
‫תוך שהוא מדכא את זכויותיהם‬ ‫של כל אלה שרעיונותיהם אינם תואמים לשלו.‬
‫יהודים, קתולים, ליברלים, פרוטסטנטים,‬
‫ונשים, שמעמדן תחת משטרו צומצם לכדי שפחות,‬
‫כולם מוכי תדהמה‬ ‫מול איום המלחמה שחזר להופיע.‬
‫כשנשאלתי מדוע ויתרתי על תפקידי בגרמניה,‬
‫מסרתי את ההצהרה הבאה.‬
‫כל עוד יש ברירה בידי,‬
‫אני אחיה רק במדינה‬
‫שבה חירות פוליטית,‬ ‫סובלנות ושוויון מעוגנים בחוק.‬
‫אני חש שבאמריקה,‬
‫מתאפשר קיומו של הדבר היקר ביותר בחיים,‬
‫התפתחות הפרט והכוח היצירתי שלו.‬
‫ליל הבדולח.‬
‫מאתיים בתי כנסת ו-7,500 חנויות מועלים באש.‬
‫תשעים יהודים נרצחים, מאות נפצעים,‬
‫אלפים מושפלים וסופגים יריקות.‬
‫- זהירות‬ ‫יהודים -‬
‫עשרים ושישה אלף גברים יהודים‬ ‫נעצרים ונשלחים למחנות ריכוז.‬
‫ההרס שנראה לעין תואם את האלימות‬
‫שהופנתה כלפי 250,000 היהודים‬ ‫שנותרו בגרמניה.‬
‫ולעולם לא להיחלש,‬ ‫לעולם לא להתעייף, לעולם לא להתייאש...‬
‫נואשים וחסרי כול,‬
‫הם נדחפים עד לקצה הקיום.‬
‫גרמניה פנתה לדרך אפלה ומרושעת‬
‫שאין חזרה ממנה.‬
‫מדענים מאוניברסיטת ג'ורג' וושינגטון‬
‫שמעו דיווח בעל משמעות מבהילה.‬
‫לפי ידיעה שקיבלנו מגרמניה,‬
‫כאשר אטום האורניום‬ ‫מופצץ במטר של נויטרונים,‬
‫הוא מתפצל לשני חלקים.‬
‫מבחינת המדענים, מדובר בחדשות דרמטיות‬ ‫שמתלווה אליהן תחושת דחיפות גדולה.‬
‫כמות קטנה מאוד של מסה‬
‫יכולה להפוך לכמות גדולה מאוד של אנרגייה.‬
‫המודיעין הצבאי חושש‬ ‫שהיטלר כבר עשה את הצעדים הראשונים‬
‫לקראת יצירת פצצת אטום.‬
‫שחרור כמות גדולה כל כך של אנרגייה‬ ‫נשמע כדבר מדאיג למדי.‬
‫בהתחשב במצבו הנוכחי של המדע,‬ ‫נראה כמעט בלתי אפשרי‬
‫שנצליח אי פעם להשיג דבר כזה.‬
‫מתוך מודעות לאסון הבלתי נמנע שיתרחש‬
‫אילו גרמניה הנאצית‬ ‫תהיה הראשונה שתצליח לשחרר אנרגייה אטומית,‬
‫ד"ר איינשטיין החליט לכתוב מכתב אישי לנשיא‬
‫והדגיש את הצורך הדחוף‬ ‫בפעולה מצד ממשלת ארה"ב.‬
‫אדוני,‬
‫לפי מחקר שנמסר לי לאחרונה,‬
‫אני נוטה להאמין שהיסוד אורניום‬
‫ניתן להמרה למקור אנרגייה חדש וחשוב.‬
‫תופעה חדשה זו תוביל גם ליצירת פצצות,‬
‫פצצות עוצמתיות ביותר מסוג חדש.‬
‫לאור הסיטואציה הזאת,‬
‫אני סבור שרצוי יהיה לזרז את הניסויים‬
‫שמתקיימים כיום.‬
‫שלך, בכבוד רב, א' איינשטיין.‬
‫ניתן להתנגד לכוח מאורגן‬ ‫רק באמצעות כוח מאורגן.‬
‫- ספטמבר 1939 -‬
‫כוחות נאצים פלשו לפולין‬ ‫ביבשה ובאוויר ללא הכרזת מלחמה.‬
‫מכונת המלחמה של היטלר שוטפת את אירופה,‬ ‫וכובשת את צרפת האויבת הישנה.‬
‫אנחנו נפרק ונסכל כל ניסיון מצד היטלר.‬
‫אנחנו נחתור להתנגד לו ביבשה ובים.‬
‫אנו מסרבים לאפשר לו‬ ‫שלווה, מנוחה או פתח למשא ומתן.‬
‫מר צ'רצ'יל אולי משוכנע שבריטניה תנצח.‬
‫אין בי שום ספק שגרמניה תצא מנצחת.‬
‫עם נפילת בלגיה,‬ ‫מצבורי החומר הגרעיני אורניום שברשותה‬
‫נופלים לידי הנאצים.‬
‫פרל הארבור,‬
‫המוצב שלנו באיי הוואי שבאוקיינוס השקט‬
‫מופגז באכזריות‬ ‫עם הכרזת המלחמה הבוגדנית של יפן.‬
‫לא משנה כמה זמן יידרש לנו,‬
‫העם האמריקאי, מתוך עוצמת הצדק שלו,‬
‫ישיג ניצחון מוחלט.‬
‫- בעלות הברית נכנסות למרוץ‬ ‫ליצירת פצצת האטום הראשונה -‬
‫- עם פרויקט מנהטן הסודי -‬
‫אי שווה אם-סי בריבוע.‬
‫הנוסחה הבסיסית שחשפה את סודות האטום.‬
‫- איינשטיין הודר מהפרויקט -‬
‫- לאור היסטוריית האקטיביזם שלו‬ ‫הוא נתפס כסיכון ביטחוני -‬
‫חשוב שנהיה מודעים היטב‬
‫לרציחות ההמוניות שהגרמנים ביצעו‬
‫נגד האוכלוסייה האזרחית של המדינות הכבושות.‬
‫הגרמנים נחושים בכל מקום‬
‫להשמיד את אלה‬ ‫שמייצגים את הרוח העצמאית של האומה.‬
‫בנורווגיה,‬
‫כוחות בעלות הברית‬ ‫מנחיתים מכה קשה על תוכנית הגרעין הנאצית.‬
‫סדרה של פשיטות על תחנת כוח הידרואלקטרית‬
‫מנתקת את המקור‬ ‫שמספק להם חומרים כימיים חיוניים.‬
‫הפלישה לנורמנדי. מעל 150,000 חיילים‬ ‫שנישאים על ידי יותר מ-5,000 כלי שיט.‬
‫הפלישה האמפיבית הגדולה בהיסטוריה.‬
‫מהלך המלחמה נוטה לרעת גרמניה.‬
‫כוחות בעלות הברית‬ ‫איתרו מחבוא של מסמכים נאציים סודיים‬
‫שחושפים את כישלון תוכנית הנשק האטומי שלהם.‬
‫ככל שבעלות הברית‬ ‫מתקדמות עמוק יותר לתוך היבשת האירופית,‬
‫הזוועה האמיתית של תוכניתו של היטלר נחשפת.‬
‫ראיות מצולמות לפשעים חסרי תקדים‬
‫שבוצעו על ידי הנאצים‬ ‫במחנה הריכוז בוכנוואלד.‬
‫העצמות האלה היו גברים, נשים וילדים‬
‫שנשלחו להשמדה.‬
‫הפשע של הגרמנים הוא המתועב ביותר‬
‫שתועד אי פעם‬ ‫בהיסטוריה של המדינות המתורבתות לכאורה.‬
‫בדו"ח הרשמי,‬
‫מחנה בוכנוואלד נקרא מפעל השמדה.‬
‫הם בחרו בהיטלר‬ ‫אחרי שהבהיר את כוונותיו המבישות‬
‫באופן שלא מותיר מקום לספק.‬
‫זיג הייל!‬
‫מאחר שהם טבחו באחיי היהודים,‬
‫לא יהיה לי עוד שום קשר לגרמנים.‬
‫אפריל, 1945.‬
‫הצבא הסובייטי פותח במתקפה האחרונה‬ ‫על כוחותיו של היטלר,‬
‫מקיף את ברלין וסוגר על הבונקר של הפיהרר.‬
‫לאחר שהובס סופית, היטלר שם קץ לחייו‬
‫בירייה אחת בראשו.‬
‫המלחמה באירופה הסתיימה בניצחון,‬
‫אך הכוחות בהנהגת ארה"ב‬ ‫ממשיכים במאמצים להביא לסיומה המכריע‬
‫של המלחמה עם יפן.‬
‫חמש, ארבע, שלוש, שתיים, אחת.‬
‫אחרי שנים של מאמץ מדעי,‬
‫פרויקט מנהטן הביא ליצירת פצצת אטום.‬
‫אלאמוגורדו אשר במדבר של ניו מקסיקו.‬
‫הניסוי האטומי הראשון.‬
‫הקדמה מפחידה למתקפה שממתינה‬
‫לאזרחיה התמימים של הירושימה.‬
‫גובה כ-32,000 רגל.‬
‫כיוון מגנטי של 265 מעלות.‬ ‫מהירות של 250 קשר.‬
‫אני מתקרב לאזור המטרה.‬
‫הכיסוי הענני פחות מ-30 אחוז בכל הגבהים.‬
‫אזור המטרה נראה לעין.‬
‫לפני זמן קצר,‬
‫מטוס אמריקאי הטיל פצצה אחת על הירושימה.‬
‫זהו ההישג הגדול ביותר‬
‫של המדע המאורגן בהיסטוריה.‬
‫פצצת האטום הראשונה‬ ‫בישרה את תחילתו של עידן חדש ומדאיג.‬
‫במכה אחת,‬
‫העיר היפנית הירושימה‬ ‫וכ-70,000 גברים, נשים וילדים‬
‫הושמדו.‬
‫בשנים שחלפו מאז,‬ ‫אותו אירוע חשוב זכה לביקורת גוברת.‬
‫האם הפצצה הייתה מחיר ראוי למען שלום?‬
‫- במהלך שנות חייו האחרונות של איינשטיין,‬ ‫עיתונאי יפני בשם קאטסו הרה -‬
‫- פנה בכתב לפרופסור -‬
‫- ואילץ אותו להתעמת‬ ‫עם מעורבותו בפצצת האטום -‬
‫פרופסור יקר שלי.‬
‫נכון להיום, בני העם היפני מודעים היטב‬
‫לאחריותם במלחמה האחרונה,‬
‫ומפגינים חרטה כנה על פשעיהם.‬
‫לאחרונה, שנים מאז סיום המלחמה,‬
‫בני העם היפני ניצבים לראשונה‬
‫פנים אל פנים עם התוצאות ההרסניות‬
‫של פצצת האטום.‬
‫ועכשיו אנחנו שואלים אותך,‬ ‫פרופסור איינשטיין,‬
‫מדוע המדע,‬
‫שמטרתו העיקרית היא‬ ‫לתרום לרווחתה ולאושרה של האנושות,‬
‫מילא תפקיד משמעותי כל כך‬ ‫ביצירת תוצאות איומות כאלה?‬
‫אני לא מחשיב את עצמי‬ ‫לאבי שחרור האנרגייה האטומית.‬
‫החלק שלי היה עקיף למדי.‬
‫לאור העובדה שאתה מילאת תפקיד חשוב‬
‫בייצור פצצות האטום?‬
‫תרומתי היחידה הייתה שב-1905,‬
‫הצבעתי על הקשר בין מסה לאנרגייה.‬
‫האמנתי שאנרגייה אטומית‬ ‫אפשרית באופן תאורטי בלבד.‬
‫למעשה, לא חזיתי שאנרגייה אטומית‬
‫תשתחרר עוד בחיי.‬
‫- פרנקלין דלאנו רוזוולט -‬
‫עשיתי טעות אחת גדולה בחיי.‬
‫כשחתמתי על המכתב לנשיא רוזוולט.‬
‫הסבירות שהגרמנים עבדו על בעיה זהה‬
‫עם סיכויים להצלחה,‬ ‫אילצה אותי לעשות את הצעד הזה.‬
‫אילו ידעתי שהגרמנים לא יצליחו‬
‫לייצר פצצת אטום,‬
‫לא הייתי לוקח חלק בפתיחת אותה תיבת פנדורה.‬
‫לא הייתי נוקף אצבע.‬
‫לפני הפצצת הירושימה,‬
‫פיזיקאים מובילים דחקו במחלקת המלחמה‬
‫לא להשתמש בפצצה נגד נשים וילדים חסרי הגנה.‬
‫אילו הראנו למדינות אחרות‬ ‫את תוצאות הפיצוץ הניסיוני בניו מקסיקו,‬
‫היינו יכולים להשתמש בכך‬ ‫כדי להציע הצעות לכינון סדר עולמי.‬
‫לשים קץ למלחמה.‬
‫הפיזיקאים שלקחו חלק ביצירת‬
‫כלי הנשק האימתני והמסוכן ביותר בכל הזמנים,‬
‫חווים תחושת אחריות מתמדת,‬
‫שלא לומר אשמה.‬
‫העברנו את הנשק הזה‬ ‫לידי האמריקאים והעם הבריטי‬
‫כנאמנים של האנושות כולה,‬
‫כלוחמים למען שלום וחירות.‬
‫אבל עד כה,‬
‫איננו רואים שום ערובה לשלום,‬
‫או לחירויות שהובטחו למדינות.‬
‫המצב דורש מאמץ אמיץ.‬
‫שינוי קיצוני בכל הגישה שלנו‬
‫במסגרת התפיסה הפוליטית.‬
‫אחרת,‬
‫זה יהיה סופה של התרבות האנושית.‬
‫השגנו ניצחון במלחמה.‬
‫אך לא בשלום.‬
‫הכרזה דרמטית של הנשיא טרומן‬
‫על הצלחתה של רוסיה ביצירת פצצת אטום,‬
‫שולחת כתבים ל"פלאשינג מדוז",‬
‫לקראת נאומו בפני האו"ם‬ ‫של וישינסקי, נציגה של רוסיה.‬
‫מר וישינסקי, תוכל להצהיר...‬
‫סלח לי בבקשה.‬ ‫-האם רוסיה מחזיקה בפצצת אטום?‬
‫ביקוע, פיצוץ.‬
‫שחרור גשם רדיואקטיבי קטלני.‬
‫ובתוך שניות ספורות,‬ ‫מרכז העיר ניו יורק יהפוך לחורבה ענקית.‬
‫- הפחד האנטי-קומוניסטי בארה"ב מתפוצץ -‬
‫המדינה שלנו במלחמה.‬
‫מלחמה שהוכרזה עלינו‬ ‫על ידי שליטי הקומוניזם הבין-לאומי.‬
‫זהו המשבר הגדול ביותר בהיסטוריה של אמריקה.‬
‫יש סימנים לכך שהקרמלין‬ ‫מגביר את השימוש בנשק נוסף.‬
‫תעמולה קומוניסטית.‬
‫אנחנו בעיצומו של מאבק מתמשך‬
‫על מוחם של בני האדם.‬
‫האסון הגרמני שאירע לפני שנים חוזר על עצמו.‬
‫אנשים מתנהגים באכזריות‬ ‫אל מול העדר התנגדות ומצדדים בכוחות הרשע.‬
‫כמה זמן נצטרך‬ ‫לגלות סובלנות כלפי פוליטיקאים‬
‫רעבים לכוח או שמנסים‬ ‫להשיג יתרון פוליטי בצורה כזאת?‬
‫מוזר לגלות שהמדע,‬ ‫שבימים עברו נראה בלתי מזיק,‬
‫התפתח לכדי סיוט שמעורר פחד בכל אדם ואדם.‬
‫דבר אחד שלמדתי בחיי הארוכים‬
‫הוא שלעומת המציאות,‬ ‫הידע המדעי שלנו עודנו בחיתוליו.‬
‫ועם זאת, זהו הדבר הכי יקר שיש לנו.‬
‫המדע איננו ולעולם לא יהיה ספר חתום.‬
‫כל התקדמות חשובה מביאה איתה שאלות חדשות.‬
‫אבל אחרי שנים של חיפוש נואש באפלה,‬
‫היציאה הסופית אל האור‬
‫היא דבר שניתן להבנה‬ ‫רק על ידי אלה שחוו אותה.‬
‫אסור לנו לגנות את האדם‬
‫על כך שהצלחתו בכיבוש כוחות הטבע‬ ‫מנוצלת לרעה למען מטרות הרסניות.‬
‫למעשה, גורל האנושות‬
‫תלוי לחלוטין בהתפתחות המוסרית של האדם.‬
‫- איינשטיין המשיך לשאוף לשלום -‬
‫- ולחשוף את מסתרי הבריאה -‬
‫- עד נשימתו האחרונה -‬
‫- אלברט איינשטיין הלך לעולמו‬ ‫ב-18 באפריל 1955 -‬
‫דור העתיד היקר,‬
‫אם לא נעשית צודק יותר,‬
‫או שלו יותר, ובאופן כללי רציונלי יותר,‬
‫ממה שאנחנו או ממה שהיינו,‬
‫אז מי ייתן והשטן ייקח אותך.‬
‫הנני, או הייתי,‬
‫אלברט איינשטיין שלך.‬
‫תרגום כתוביות: לאה שרמן-קיש‬